Grand Parade, Spur swyg oor toekomsplanneArgieffoto Wat is aan die gang by Grand Parade Investments (GPI), die Suid-Afrikaanse konsessiehouer van Burger King, en by Spur Corporation, die tuiste van die land se biefburgers? Dit is die vraag op almal se lippe nadat beide maatskappye Maandag omsigtigheidswaarskuwings uitgereik het. Spekulasie op die mark dui daarop dat Spur dalk die sowat 18%-aandeelhouding wat GPI in Spur besit, wil uitkoop. Ontleders sê dat die aandele tussen 2014 en 2017 aangeskaf is. GPI het die aandele van Spur se stigter, Allen Ambor, gekoop. Daar is egter nog ŉ skool wat meen dat Adams dalk ŉ aanbod vir Spur kan maak. Ontleders meen egter dat hul balansstaat nie gesond genoeg is vir so ŉ oorname nie. GPI het egter ŉ massiewe skuldprobleem ervaar nadat hy uitbreidingsplanne ondergaan het. Die maatskappy het vroeër vanjaar sy konsessies op Dunkin’ Donuts en Baskin-Robbins opgesê. GPI het die afgelope jaar ŉ moeilike tyd ervaar deurdat aandeelhouers met sy stigter, Hassen Adams, hare gekloof het oor die rigting waarin die groep beweeg het. Nie-uitvoerende direkteure het hier ŉ klein oorwinning behaal deur te verseker dat twee nuwe nie-uitvoerende direkteure aangestel is. In nog ŉ terugslag vir Adams het GPI ŉ paar weke gelede aangekondig dat Adams van einde Junie as die groep se uitvoerende voorsitter sal uittree. Hy word dan die groep se nie-uitvoerende voorsitter. Die stap volg op sy besluit om R60 miljoen van sy GPI -aandele te verkoop. Ander belange waar Adams ook ŉ stem het, is in Sun International wat ŉ belang in GrandWest Casino-eiendom het. Ontleders meen egter dat GPI in Spur liefs stuk vir stuk sal verkoop omdat die belang in Spur hom nog van ŉ inkomste kan verseker. GPI is as Spur se bemagtigingsvennoot beskou maar daar is twyfel oor of hulle genoeg waarde tot Spur toegvoeg het. Ontleders sê die markkennisgewing was onverwags, maar het nie beleggers ontsenu nie. Markontleders meen egter dat Grand Parade se aandeelhouding dit benadeel het. Daar word ook geglo dat Adams se gevry na Dunkin Donuts en Baskin-Robbins die groep duur te staan sal kom. Daar word ook geglo dat die aanstelling van nie-uitvoerende direkteure die groep kan help. Intussen swyg die twee groepe oor hul toekomsplanne.